มิสเตอร์แสบร้ายเกินพิกัด (แฟรนไชส์)

มิสเตอร์แสบร้ายเกินพิกัด (Despicable Me) เป็นภาพยนตร์ชุดแนวตลกอเมริกัน อำนวยการสร้างโดย อิลลูมิเนชั่น เอ็นเตอร์เทนเมนต์ จัดจำหน่ายโดย ยูนิเวอร์แซลสตูดิโอส์ มิสเตอร์แสบร้ายเกินพิกัด ประกอบด้วย ภาพยนตร์ยาว 5 เรื่อง และภาพยนตร์สั้น 6 เรื่อง ตัวละครหลักได้แก่ เฟลูเนียส กรู, ลูซี่ ไวล์ด, มินเนียน และลูกเลี้ยง 3 คน ได้แก่ มาร์โก, แอ็กเนส และ เอดิธ มีสถานที่จำลอง ชื่อว่า  มินเนียนเมย์เฮม
== ภาพยนตร์ ==
=== มิสเตอร์แสบร้ายเกินพิกัด (2010) ===
มิสเตอร์แสบร้ายเกินพิกัด เป็นภาพยนตร์เรื่องแรกของ อิลลูมิเนชั่น เอ็นเตอร์เทนเมนต์ กำกับโดย Pierre Coffin และ Chris Renaud ทำรายได้ 543 ล้านดอลลาร์สหรัฐ งบประมาณ 69 ล้านดอลลาร์สหรัฐตัวละครหลักได้แก่ กรู มาร์โก แอ็กเนส เอดิธ ดร.เนฟาริโอ มินเนียน ส่วนตัวร้ายคือ เวกเตอร์
=== มิสเตอร์แสบร้ายเกินพิกัด 2 (2013) ===
ภาพยนตร์ภาคต่อ มิสเตอร์แสบร้ายเกินพิกัด 2 ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013 โดยมีทีมงานเดียวกันกับภาคแรก นางเอกคือลูซี่ ไวล์ด ศัตรูตัวใหม่ได้แก่ เอดูอาร์โด เปเรซ/เอล มาโช
=== มินเนี่ยน (2015) ===
ภาพยนตร์เรื่องนี้ เน้นมินเนียนเป็นตัวเอก กำหนดออกฉายในโรงภาพยนตร์ในปี ค.ศ. 2015 เขียนเรื่องโดย Brian Lynch กำกับโดย Pierre Coffin และ Kyle Balda และ อำนวยการสร้างโดย Chris Meledandri และ Janet Healey ภาพยนตร์เรื่องนี้ถูกกล่าวถึงหลังจบช่วงเครดิตในภาพยนตร์ มิสเตอร์แสบร้ายเกินพิกัด 2
=== มิสเตอร์แสบร้ายเกินพิกัด 3 (2017) ===
ภาพยนตร์ภาคต่อ มิสเตอร์แสบร้ายเกินพิกัด 3 กำหนดฉายวันที่ 30 มิถุนายน ค.ศ. 2017
=== มินเนี่ยน (2022) ===
ภาพยนตร์ภาคต่อ มินเนี่ยน 2 กำหนดฉายวันที่ 30 มิถุนายน ค.ศ. 2022
== ภาพยนตร์สั้น ==
ภาพยนตร์สั้น 3 เรื่องที่ออกฉายในปี ค.ศ. 2010 ได้แก่ โฮมเมกโอเวอร์, โอเรียนเตชันเดย์ และ บานาน่า และอีก 3 เรื่อง ที่ออกฉายในปี ค.ศ. 2013 ได้แก่ พับพี, แพนิกอินเดอะเมลรูม และ เทรนนิงเวลส์ นอกจากนี้ยังมีภาพยนตร์สั้นเกี่ยวกับมินเนียน จะออกฉายในปี ค.ศ. 2015
== ตัวละคร ==
=== ตัวละครเอก ===
มินเนี่ยน (พากย์เสียงโดย ปิแอร์ กอฟแฟง): สมุนตัวเล็กสีเหลืองจอมตลกของกรู บางตัวมีตาข้างเดียว บางตัวมีตาสองข้าง มีจำนวน 899 ตัว พวกมินเนี่ยนวิวัฒนาการมาจากสิ่งมีชีวิตเซลล์เดียว ซึ่งดำรงอยู่มาตั้งแต่ยุคดึกดำบรรพ์กว่า 80 ล้านปี และความปรารถนาเหนือสิ่งอื่นใดคือการรับใช้เหล่าวายร้ายที่ร้ายกาจที่สุด ซึ่งสุท้ายก็ได้พบกรู  เหล่ามินเนี่ยนมีความอยากผลไม้อย่างควบคุมไม่ได้ โดยเฉพาะกล้วย พวกเขาสมุนสีเหลืองที่ภักดีต่อกรู มินเนี่ยนที่ถูกตั้งชื่อ ได้แก่ เดฟ สจ๊วต เควิน เจอร์รี่ คาร์ล ฟิล พอล ไมค์ จอร์จ ทิม ดอนนี่ มาร์ค แลนซ์ ทอม จอห์น สตีฟ ออตโต้ นอร์เบิร์ต และบ็อบ เหล่ามินเนี่ยนพูดภาษาที่เกิดจากการผสมผสานระหว่างภาษาฝรั่งเศส อังกฤษ อิตาเลียน อินโดนีเซีย และสเปน
เฟลูเนียส กรู (พากย์เสียงโดย สตีฟ คาเรล): ตัวเอกของเรื่อง เป็นชาวนิวเม็กซิโกเชื้อสายรัสเซีย พูดด้วยสำเนียงยุโรปตะวันออก อายุ 51 ปี เขาเป็นบุตรชายของมาเลนา พี่ชายฝาแฝดของดรู พ่อบุญธรรมของมาร์โก, เอดิธ และแอ็กเนส; สามีของลูซี่ และเจ้านายของเหล่ามินเนี่ยน กรูเป็นจอมวายร้ายผู้ต้องการการยอมรับจากแม่อยู่ตลอดเวลา จนกระทั่งการรับลูกสาวมาเลี้ยงทำให้เขาเชื่อว่าความสุขเป็นสิ่งสำคัญ กรูจึงทิ้งอดีตอันชั่วร้ายไว้เบื้องหลังเพื่อดูแลลูกสาวของเขา แต่จากนั้นไม่นานก็เข้าร่วมกองกำลังกับสายลับลูซี่ ไวลด์จากองค์กรต่อต้านวายร้าย ซึ่งสุดท้ายก็ได้แต่งงานกัน ภายหลังกรูก็รู้ว่าเขามีน้องชายฝาแฝดชื่อดรู
ลูซี่ ไวลด์ กรู (พากย์เสียงโดย คริสเตน วิก): นางเอกของเรื่อง หุ่นผอมสูง อายุ 39 ปี พูดด้วยสำเนียงอเมริกัน สายลับสาวสวยผู้อัจฉริยะจากองค์กรต่อต้านวายร้ายที่ร่วมมือกับกรูเพื่อตามล่าหามหาวายร้ายที่สร้างความอันตรายอย่างยิ่ง เธอชื่นชอบกรูที่ชื่นชมอุปกรณ์สุดแปลกของเธอ และสร้างศิลปะการต่อสู้แบบของเธอเองให้สมบูรณ์แบบด้วยการผสมผสานศิลปป้องกันตัวแบบหนึ่งคราฟมากา สงครามแอซเท็กและ ครัมปิ้ง หลังจากออกเดทครบ 147 ครั้ง เธอก็แต่งงานกับกรูและกลายเป็นแม่บุญธรรมของเด็กผู้หญิงสามคน มาร์โก, เอดิธ, และแอ็กเนส
ลูกเลี้ยง 3 คน: ลูกสาวเลี้ยงของกรู
*มาร์โก กรู (พากย์เสียงโดย เมอรานดา คอสโกรฟ): พี่สาวคนโตสุดในบรรดาทั้งสามคน อายุ 12 ปี มาร์โกเป็นคนที่สงสัยในตัวกรูมากที่สุดในตอนแรก แต่ก็มาเชื่อใจเขาในภายหลัง เธอเป็นเหมือนผู้ปกป้องน้องสาวของเธอ ในเวลาต่อมาเธอสนใจรักเด็กผู้ชาย ซึ่งทำให้กรูปกป้องมากเกินไป
*เอดิธ กรู (พากย์เสียงโดย ดานา ไกเออร์): ลูกสาวคนกลาง ที่เป็นทอมบอย อายุ 10 ปี; เธอเป็นคนแรกที่ได้เพลิดเพลินกับสมบัติที่แปลหประหลาดของกรูเมื่อเขารับเลี้ยงไว้ เธอชอบฝึกซ้อมศิลปะการต่อสู้กับพวกมินเนี่ยน
*แอ็กเนส กรู (พากย์เสียงโดยเอลซี ฟิชเชอร์ในภาพยนตร์สองเรื่องแรก, เนฟ ชาร์เรลในภาพยนตร์เรื่องที่สาม): น้องสาวคนเล็กที่มีความสุขและเป็นคนที่เชื่อใจกรูได้เร็วที่สุด อายุ 7 ปี เธอเป็นผู้ไร้เดียงสา ต่อต้านพี่สาวของเธอ และมีความรักอันแรงกล้าต่อยูนิคอร์น เธอรับแพะเขาเดียวซึ่งเธอตั้งชื่อว่า "ลัคกี้" หลังจากเข้าใจผิดว่าเป็นยูนิคอร์น แม้จะรู้ว่าเขาเป็นแพะ แอกเนสก็ยังคงรักลัคกี้ต่อไป
ดร. โจเซฟ อัลเบิร์ต เนฟาริโอ (พากย์เสียงโดย รัสเซลล์ แบรนด์): นักประดิษฐ์ที่มีความบกพร่องทางการได้ยินของกรู และหุ้นส่วนในอาชญากรรม อายุ 79 ปี พูดด้วยสำเนียงอังกฤษ ดูเหมือนว่าเขาจะมีความสนใจแบบโรแมนติกในตัวมาร์เลนา แม่ของกรู ตอนหลังเขาคิดถึงการเป็นผู้ร้ายจึงไปทำงานให้กับเอล มาโช แต่ทรยศเขากลับมาข้างกรูหลังจากที่เขาเปลี่ยนมินเนี่ยนให้กลายเป็นสัตว์ประหลาดสีม่วง เขาบังเอิญแช่แข็งตัวเองด้วย คาร์บอเนต ดร. เนฟาริโอเคยทำงานที่ร้านแผ่นเสียงมาก่อนเรียกว่า "ประวัติอาชญากรรม" ก่อนที่จะไปทำงานให้กับกรู
ดรู กรู (พากย์เสียงโดย สตีฟ คาเรล): น้องชายฝาแฝดที่มีเสน่ห์และร่าเริงที่พลัดพรากจากกันมานานของกรู เนื่องจากพ่อแม่หย่าร้างกันตั้งแต่ทั้งสองยังเป็นเด็กทารก อายุ 51 ปี ซึ่งดรูอยู่ในธุรกิจจอมวายร้ายเช่นกัน เนื่องจากเขาอาศัยอยู่กับพ่อผู้เป็นมหาวายร้าย ดรูดูเหมือนพี่ชายของเขา มีเพียงผมสีบลอนด์และสวมชุดสีขาว เขาเป็นน้องเขยของลูซี่และเป็นอาบุญธรรมของมาร์โก เอดิธ และแอ็กเนส
มาร์เลนา กรู (พากย์เสียงโดย จูลี แอนดรูส์): แม่ของกรูและดรู การที่เธอละเลยต่อความพยายามของกรูคือสาเหตุหลักที่ทำให้เขากลายเป็นวายร้าย ในข้อไขเค้าความเรื่องของภาพยนตร์เรื่องแรกเธอยอมรับกับเขาว่าเขาเป็นพ่อแม่ที่ดีกว่าเธอ ในภาพยนตร์เรื่องที่สาม มาร์เลนาเปิดเผยกับกรูว่าหลังจากที่เธอและสามีหย่ากัน ทั้งคู่สัญญาว่าจะไม่เจอกันอีก และทั้งคู่จะต้องพาลูกชายหนึ่งคนไปด้วย
=== ตัวละครฝ่ายร้าย ===
วิกเตอร์ "เวกเตอร์" เพอร์กินส์ (พากย์เสียงโดย เจสัน ซีเจล, เจสัน แฮร์ริส ในวิดีโอเกม): ตัวร้ายหลักในภาพยนตร์เรื่องแรก คู่แข่งของกรู และลูกชายของมิสเตอร์เพอร์กินส์ ประธานบริษัทธนาคารอีวิล เขาเป็นมหาวายร้ายผู้ปฏิบัติการขโมยมหาพีระมิดแห่งกีซาสำเร็จและต่อสู้กับกรูเพื่อแย่งชิงปืนรังสีย่อขนาดเพื่อขัดขวางแผนการขโมยดวงจันทร์ โดยการขโมยซะเอง จนในที่สุดเขาก็ติดอยู่บนดวงจันทร์
มิสเตอร์เพอร์กินส์: พ่อของเวกเตอร์ เป็นเจ้าของธนาคารอีวิล พากย์โดย วิลล์ อาร์เนตต์
มิสแฮตตี้: เจ้าของสถานรับเลี้ยงเด็กที่ มาร์โก, อีดิธ และแอ็กเนส เคยอาศัยอยู่ นิสัยภายในโหดร้าย ต่างจากภายนอกที่ดูเหมือนจะอบอุ่น ทำให้เด็กน้อยทั้งสามต้องออกตามหาที่อยู่ใหม่ พากย์โดย คริสเตน วิก
เอดูอาร์โด เปเรซ/เอล มาโช: วายร้ายในภาคสอง ชายอ้วน มีหนวดเครา เจ้าของร้านอาหารเม็กซิกัน แต่อีกด้านหนึ่งเป็นวายร้ายที่ทุกคนเชื่อว่าตายไปแล้ว เขาลักพาตัวมินเนี่ยนของกรู และใส่สารม่วงลงไป ทำให้พวกมันกลายเป็นอีวิลมินเนี่ยนโดยทันที พากย์โดย เบนจามิน แบรตต์
อีวิลมินเนียน: มินเนียนสีม่วง เกิดจากการที่เอล มาโชฉีดสารม่วง PX-41 เข้าตัวมินเนี่ยน ทำให้พวกมันกลายเป็นสีม่วง และจะมีนิสัยที่ดุร้าย ไร้เทียมทาน ยากที่จะเอาชนะ มีเพียงสาร PX-49 เท่านั้นที่จะแก้สารพิษนี้ได้
สการ์เล็ต โอเวอร์คิลล์: วายร้ายจากภาคแยกเรื่องมินเนี่ยน เป็นสาวผิวขาว หุ่นผอมสูง จอมวายร้ายหญิงคนแรก ที่มินเนี่ยนได้ตามหา ก่อนที่จะมาพบกับกรู พากย์โดย แซนดรา บุลล็อก
เฮิร์บ โอเวอร์คิลล์: สามีของสการ์เล็ต ตัวละครวายร้ายจากภาคแยกเรื่องมินเนี่ยน พากย์โดย จอน แฮมม์
บาลธาซาร์ แบรตต์ (Baltazar Bratt): : วายร้ายในภาคสาม เป็นชายหุ่นผอมสูง มีหนวดเครา อดีตดาราเด็กชื่อดังที่ยังฝังใจกับคาแรคเตอร์ที่เขาเล่นในยุค 80's สวมชุดสีม่วง ต้องการปล้นพลอยมาเป็นของตนเองและทำลายเมืองต่าง ๆ.ที่เขาเกลียด ใช้หมากฝรั่งเป็นอาวุธปล้น พากย์โดย เทรย์ พาร์กเกอร์
Victor "Vector" Perkins (พากย์เสียงโดยJason Segel , Jason Harrisในวิดีโอเกม): ตัวร้ายในภาพยนตร์เรื่องแรก คู่แข่งของ Gru และลูกชายของ Mr. Perkins ประธาน Bank of Evil เขาเป็นผู้รับผิดชอบในการขโมยมหาพีระมิดแห่งกิซ่าและแข่งขันกับกรูเพื่อยึดรังสีที่หดตัวและในที่สุดก็เป็นดวงจันทร์
== เกม ==
มิสเตอร์แสบร้ายเกินพิกัด
มิสเตอร์แสบร้ายเกินพิกัด: มินเนียนเมย์เฮม
มิสเตอร์แสบร้ายเกินพิกัด: มินเนียน รัช เป็นเพียงเกมเดียวที่จำหน่ายในระบบปฏิบัติการแอนดรอยด์และไอโอเอส
== ลำดับเหตุการณ์ ==
มินเนียน (2015)
มินเนียน 2 (2022)
มิสเตอร์แสบร้ายเกินพิกัด (2010)
โฮมเมกโอเวอร์ (2010)
โอเรียนเตชันเดย์ (2010)
บานาน่า (2010)
 มินเนียนเมย์เฮม (2012)
มิสเตอร์แสบร้ายเกินพิกัด 2 (2013)
พับพี (2013)
เทรนนิงเวลส์ (2013)
แพนิกอินเดอะเมลรูม (2013)
มิสเตอร์แสบร้ายเกินพิกัด 3 (2017)
== รายได้ ==
== อ้างอิง ==
== แหล่งข้อมูลอื่น ==
มิสเตอร์แสบร้ายเกินพิกัด
ภาพยนตร์ 3 มิติ
ภาพยนตร์ภาษาอังกฤษ
ภาพยนตร์อเมริกัน
ภาพยนตร์อเมริกัน 3 มิติ
ภาพยนตร์ตลกอเมริกัน
ภาพยนตร์คอมพิวเตอร์แอนิเมชัน
ภาพยนตร์โดยยูนิเวอร์แซลพิกเจอส์
ภาพยนตร์ที่ออกฉายในปี พ.ศ. 2553
ภาพยนตร์ที่ออกฉายในปี พ.ศ. 2556